Είναι κάτι που ποτέ δεν σκόπευα να κάνω.
Εύχομαι να μην το είχα κάνει.
Αν μπορούσα να κάνω κάτι για να το αλλάξω, θα το έκανα.
Όμως προφανώς δεν γίνεται.
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 199042
Ήμουν χαρούμενος στην πτέρυγα θανατοποινιτών.
Επειδή μου φέρονταν καλύτερα από ό,τι στο σπίτι μου.
Μα εύχομαι να μη χρειαζόταν ένα θύμα για να βρεθώ εκεί.
Προσεύχομαι για αυτήν κάθε μέρα
και ζητάω από τον Θεό να την προσέχει.
Και ξέρω ότι κι εκείνη με βλέπει και με προσέχει.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η ιστορία είναι αληθινή.
Έτσι ξεκίνησα.
Ήθελα να επαναστατήσω, να προκαλέσω χάος.
Και της είπα "Θα δούμε ποιος θα σκοτώσει ποιον".
Έκανα την επιλογή.
Του αφαίρεσα τη ζωή.
Είναι κάτι που ποτέ δεν σκόπευα να κάνω, εύχομαι να μην το είχα κάνει.
Ήξερα ότι θα έβγαινα από το αμάξι και θα τους σκότωνα.
Μόλις γονάτισε μπροστά μου,
θυμάμαι μόνο να τραβάω τη σκανδάλη.
Τους είχα σκοτώσει και τους δύο.
Τους είχα μαχαιρώσει θανάσιμα.
ΠΥΡΟΜΑΝΗΣ ΤΖΟ
ΜΑΝΣΦΙΛΝΤ, ΟΧΑΪΟ
ΣΩΦΡΟΝΙΣΤΙΚΟ ΙΔΡΥΜΑ ΡΙΤΣΛΑΝΤ
Γεια, Τζο. Το βάζεις μέσα απ' το πουκάμισο;
Εκεί μπροστά.
ΤΟ 1987, Ο ΤΖΟΖΕΦ ΜΕΡΦΙ ΔΟΛΟΦΟΝΗΣΕ ΤΗΝ 72ΧΡΟΝΗ ΡΟΥΘ ΠΡΕΝΤΜΟΡ
Με λένε Τζόζεφ Μέρφι.
Νούμερο 199042.
Είμαι σε σωφρονιστικό ίδρυμα στο Οχάιο.
ΕΠΑΡΧΙΑ ΚΛΕΪ, ΔΥΤΙΚΗ ΒΙΡΤΖΙΝΙΑ
Το σπίτι μας στην κομητεία Κλέι της Δυτικής Βιρτζίνια ήταν μια καλύβα.
Ξύλινες σανίδες τυλιγμένες με πισσόχαρτο.
Εκεί μέναμε.
Είχαμε τρία δωμάτια, σαλόνι, κουζίνα κι ένα υπνοδωμάτιο
για οκταμελή οικογένεια.
Η μητέρα μου προερχόταν από μια...
οικογένεια με 17 αδέρφια.
Ήθελε να φύγει από το σπίτι της,
κι έτσι, έμεινε έγκυος σε μικρή ηλικία.
Παντρεύτηκε τον...
τον πατέρα μου Τζέρι Μέρφι.
Και έκαναν συνεχώς παιδιά.
Δεν είχαν εισόδημα ούτε κάποιο σχέδιο.
Δεν είχαμε νερό, ηλεκτρικό. Ούτε αέριο ούτε τηλέφωνο.
Παίρναμε νερό από το ρυάκι.
Όταν θέλαμε τουαλέτα,
ουρούσαμε και αφοδεύαμε σε τετράλιτρες κανάτες
ή τετράλιτρους τενεκέδες
και βρίσκονταν σε όλο το σπίτι.
Ο πατέρας μου ήταν ο τύπος
που αν δεν τον έβλεπα μεθυσμένο...
αν τον έβλεπα ξεμέθυστο, θα νόμιζα ότι έγινε κάτι,
γιατί μονίμως τον έβλεπα υπό την επήρεια του αλκοόλ και...
ήταν...
βίαιος όταν έπινε.
Δεν ενδιαφερόταν.
Οι γονείς έλεγαν ότι ήμουν καθυστερημένος, αλλά δεν ήξερα τι σήμαινε.
Νόμιζα απλώς ότι είχε...
κάποια σχέση με το πώς ήμουν.
Η μητέρα μου έπαιρνε ένα επίδομα
για νοητική καθυστέρηση.
Δεν μου άφηναν να παίξω με τα άλλα αδέρφια.
Η μάνα μου τους έλεγε ότι ήμουν άρρωστος
κι αν έπαιζαν μαζί μου ή μου μιλούσαν θα αρρώσταιναν κι αυτοί.
Δεν τους άφηνε να μου μιλάνε και να παίζουμε, οπότε ήμουν πάντα μόνος.
Όμως, μερικές φορές, η αδερφή μου...
έκλεβε μια κονσέρβα πουρέ μήλο από την κουζίνα...
την άνοιγε με μια πέτρα στον λόφο και με τάϊζε,
γιατί η μητέρα μου δεν το έκανε.
Πάντα φρόντιζε...
να μην πεθάνω από την πείνα.
Συνήθως κοιμόμουν στα πόδια του κρεβατιού της μάνας μου.
Δεμένος στο κρεββάτι.
Πάντα νόμιζα ότι ήταν φυσιολογικό.
Κάποια στιγμή, η κοινωνική λειτουργός μου έφερε πολλά ρούχα.
Έφερε κι ένα μεγάλο μπαούλο για να τα βάζω.
Πήγαμε σπίτι κι η μητέρα μου έκανε το συνηθισμένο.
Έδωσε τα πάντα στα άλλα παιδιά
για να δείχνουν όμορφα στο σχολείο.
Έβαλε το μπαούλο στα πόδια του κρεβατιού και μ' έβαλε μέσα.
Έτσι, δεν θα μπορούσα να βγω το βράδυ,
να τριγυρίζω ή να κάνω οτιδήποτε.
Δεν ήξερε ότι ήταν πιο βολικό από το πάτωμα.
Η κοινωνική λειτουργός...
ερχόταν στο σπίτι τακτικά για να βεβαιωθεί ότι ήμουν καλά.
Μια μέρα η μαμά με είχε χτυπήσει τόσο πολύ
που είχα σημάδια στην πλάτη και στα πόδια μου,
και είπε στον πατέρα μου "Πρέπει να κάνεις κάτι,
γιατί θα έρθει αύριο, θα τα δει,
θα πάρει τον Τζόι και δεν θα πάρουμε λεφτά αυτόν τον μήνα.
Ο μπαμπάς μου είπε ότι θα το κανόνιζε και με πήγε πίσω.
Με έδεσε σε κάτι ελατήρια.
Και αφότου με έδεσε,
έριξε βενζίνη στην πλάτη μου και μου έβαλε φωτιά.
Εγώ φώναζα σαν τρελός γιατί καιγόμουν.
Η ΚΟΙΝΩΝΙΚΗ ΛΕΙΤΟΥΡΓΟΣ ΤΟΥ ΤΖΟΖΕΦ ΕΙΔΕ ΤΑ ΕΓΚΑΥΜΑΤΑ ΚΑΙ ΤΟΝ ΠΗΓΕ ΣΤΟ ΝΟΣΟΚΟΜΕΙΟ
ΑΡΓΟΤΕΡΑ ΤΟΝ ΕΣΤΕΙΛΑΝ ΣΤΗΝ ΠΡΟΝΟΙΑ
Μεγαλώνοντας, πέρασα από 17 ιδρύματα σε τέσσερις διαφορετικές πολιτείες.
Με κακοποιούσαν σεξουαλικά όποτε πήγαινα στο εκάστοτε ίδρυμα.
Νόμιζα ότι ήταν κάτι που...
όλοι αντιμετώπιζαν και ανέχονταν.
Χαιρόμουν που βρισκόμουν στα ιδρύματα,
επειδή με τάιζαν, με έντυναν,
δεν με χτυπούσαν κάθε μέρα και έτρωγα.
Με κρατούσαν εκεί για λίγο.
Κι ο δικαστής με έστελνε πίσω στη μητέρα και τον πατέρα μου.
ΟΣΟ Ο ΤΖΟΖΕΦ ΖΟΥΣΕ ΣΕ ΕΝΑ ΙΔΡΥΜΑ ΣΤΗΝ ΠΕΝΣΙΛΒΑΝΙΑ,
Η ΟΙΚΟΓΕΝΕΙΑ ΤΟΥ ΜΕΤΑΚΟΜΙΣΕ ΣΤΟ ΜΑΡΙΟΝ ΤΟΥ ΟΧΑΪΟ
Η οικογένεια μου δεν κρατούσε επαφή μαζί μου όταν ήμουν σε κάποιο ίδρυμα.
Μετακόμισαν χωρίς να το έχουν πει.
ΟΤΑΝ ΒΓΗΚΕ Ο ΤΖΟΖΕΦ, ΟΙ ΚΟΙΝΩΝΙΚΟΙ ΛΕΙΤΟΥΡΓΟΙ ΕΠΡΕΠΕ ΝΑ ΒΡΟΥΝ ΤΗΝ ΟΙΚΟΓΕΝΕΙΑ
ΓΙΑ ΝΑ ΤΟΝ ΓΥΡΙΣΟΥΝ ΣΠΙΤΙ ΤΟΥ
Όταν μετακομίσαμε στο Μάριον του Οχάιο...
το σπίτι μας είχε μπάνιο για πρώτη φορά.
Ήταν ωραία πόλη.
Πολλές φορές, τη νύχτα, περπατούσα στους δρόμους
για να βρω ηρεμία και να αποφύγω την κακοποίηση.
Μια φορά, η μητέρα μου είπε ότι θα με χτυπούσε...
κι εγώ, κατά λάθος, έβαλα φωτιά σε κάτι ρούχα.
Άρπαξε φωτιά η κουζίνα,
και τυλίχτηκε και ο τοίχος στις φλόγες.
Ήρθαν ένα σωρό πυροσβεστικά και η αστυνομία.
Ηχούσαν σειρήνες και αναβόσβηναν φώτα.
Έπρεπε να μείνουμε αλλού,
και αντιλήφθηκα ότι η μητέρα μου είχε ξεχάσει να με δείρει.
Οπότε, έμαθα σε μικρή ηλικία ότι αν βάλω φωτιά...
δεν θα φάω ξύλο.
Μετά απ' αυτό, με έστειλαν σε ένα...
ίδρυμα, έκαναν κάτι εξετάσεις και είπαν ότι είμαι πυρομανής.
Αλλά δεν ήταν έτσι.
Κανείς δεν ήξερε γιατί έβαζα φωτιές.
ΣΙΔΗΡΟΔΡΟΜΙΚΗ ΔΙΑΣΤΑΥΡΩΣΗ
ΤΟ 1987, Η ΑΔΕΡΦΗ ΤΟΥ ΤΖΟΖΕΦ, Η ΝΤΡΙΜΑ, ΝΟΣΗΛΕΥΤΗΚΕ ΜΕΤΑ ΑΠΟ ΑΤΥΧΗΜΑ ΜΕ ΤΡΕΝΟ
Η ΟΙΚΟΓΕΝΕΙΑ ΔΕΝ ΕΙΧΕ ΧΡΗΜΑΤΑ ΓΙΑ ΤΑ ΙΑΤΡΙΚΑ ΕΞΟΔΑ
Ο γαμπρός μου μου είπε ότι, αν την πηγαίναμε στο νοσοκομείο Κολόμπους,
θα τα κατάφερνε, γιατί θα είχε καλύτερη περίθαλψη.
Είπε ότι έπρεπε να μπούμε κάπου και να κλέψουμε κάτι.
Να πάρουμε κάτι και να φύγουμε.
Και σκέφτηκε ότι αυτό...
θα ήταν ένα βίντεο.
Του είπα "Ξέρω κάποια που έχει. Νομίζω ότι έχει".
Ρώτησε "Ποια;" "Η Ρουθ Πρέντμορ", είπα.
Είχαμε κάνει διάφορα θελήματα για εκείνη.
Οπότε, πήγαμε στο σπίτι.
Εκείνος προσπαθούσε να μπει από πίσω κι εγώ από μπροστά.
Σκεφτόμουν "Αν είναι μέσα, θα μας ακούσει και ίσως πάρει την αστυνομία".
Έτσι, έβγαλα ένα μαχαίρι από την τσέπη μου,
πήγα στο πλάι του σπιτιού κι έκοψα τη γραμμή.
Αλλά όταν επέστρεψα στην μπροστά βεράντα,
η Ρουθ Πρέντμορ ήταν εκεί και μου είπε "Τι κάνεις; Φύγε από εδώ!"
Με τρόμαξε, οπότε κούνησα απειλητικά το μαχαίρι και έτρεξα.
Δύο ώρες αργότερα, ξαναγύρισα στο σπίτι.
Περπατούσα...
αργά και φοβισμένα, δεν ήξερα τι να περιμένω.
Όταν πήγα στην εξώπορτα, την άνοιξα πολύ αργά
και είδα το πτώμα της στο πάτωμα.
Φοβήθηκα.
Αλλά έπρεπε να βοηθήσω την αδερφή μου,
για αυτό και μπήκα στο σπίτι
πήρα ό,τι νόμιζα ότι είχε αξία και έφυγα από την πίσω πόρτα.
Ο ΤΖΟΖΕΦ ΕΚΛΕΨΕ ΕΝΑ ΠΑΛΤΟ, ΜΙΑ ΤΣΑΝΤΑ ΚΙ ΕΝΑ ΜΠΟΛ ΜΕ ΔΕΚΑΡΕΣ
ΣΥΝΕΛΗΦΘΗ ΜΕΣΑ ΣΕ 48 ΩΡΕΣ ΚΑΙ ΚΑΤΗΓΟΡΗΘΗΚΕ ΓΙΑ ΕΙΔΕΧΘΗ ΦΟΝΟ
Ο ΓΑΜΠΡΟΣ ΤΟΥ ΔΕΝ ΚΑΤΗΓΟΡΗΘΗΚΕ ΠΟΤΕ ΓΙΑ ΚΑΝΕΝΑ ΕΓΚΛΗΜΑ
Η κυρία Πρέντμορ δεν έπρεπε...
να πεθάνει στα χέρια μου.
Ήταν πολύ γλυκός, στοργικός και γενναιόδωρος άνθρωπος,
κι έχω πολλές τύψεις για αυτό που έκανα.
Δεν έπρεπε να έχει συμβεί.
Εκεί, στη δίκη, υπήρχαν κοινωνικοί λειτουργοί
που είχαν έρθει για να καταθέσουν.
Τότε συνειδητοποίησα πως "Όσα ζούσα δεν ήταν φυσιολογικά.
Δεν ήταν σωστό και...
τώρα θα καταδικαστώ σε θάνατο
χωρίς να ξέρω πώς είναι μια αληθινή οικογένεια".
ΜΑΡΙΟΝ, ΟΧΑΪΟ
Το αποκαλούν...
"Μικρό Σικάγο",
επειδή το Σικάγο είναι γεμάτο ναρκωτικά και συμμορίες.
Τώρα, το Μάριον....
έγινε κι αυτό έτσι.
Σε αυτό το μπαρ μού έσπασαν τα δόντια.
Και η κυρία Πρέντμορ, η κυρία που σκότωσε, ζούσε εδώ πέρα.
Σ' εκείνο το σπιτάκι.
Είμαι ο Μάικλ Μέρφι. Ο αδερφός του Τζόι Μέρφι.
Είμαι ο νεότερος απ' τα έξι αδέρφια μου.
Όταν μετακομίσαμε από τη Δυτική Βιρτζίνια στο Μάριον, αλλάξαμε κόσμο.
Στη Δυτική Βιρτζίνια υπάρχουν πολλοί βλάχοι.
Εδώ, υπήρχαν διαφορετικά είδη ανθρώπων.
Άνθρωποι που δεν έβλεπες εκεί.
Πάντα μας πείραζαν επειδή είχαμε βλάχικη προφορά
και δεν είχαμε ποτέ καλά παπούτσια, ρούχα, τίποτα.
Ο μπαμπάς μου ήταν αλκοολικός.
Όταν δεν έβρισκε αλκοόλ, κυριολεκτικά πήγαινε στο μπάνιο,
έπαιρνε το μπουκάλι με το οινόπνευμα κι έπινε μερικές γουλιές...
Έκανε εμετό, αλλά συνέχιζε να πίνει.
Μπορεί να δίναμε 100 δολάρια για φούρνο μικροκυμάτων και την επομένη να έλειπε...
για ένα μπουκάλι κρασί δύο δολαρίων.
Ο Τζόι ήταν προβληματικό παιδί, κυριολεκτικά. Δηλαδή...
έμπλεκε συνεχώς..
Έκλεβε ή οτιδήποτε.
Και τον έδιωχναν. Έξι μήνες τη φορά, έναν χρόνο.
Εγώ ήθελα να μείνει σπίτι, αλλά δεν έμενε.
Έβαζε κάποια φωτιά ή...
Σκότωσε έναν σκύλο.
Σκότωσε τον σκύλο μου τον Σνούπι στη Δυτική Βιρτζίνια.
Μπροστά στο φορτηγό.
Μια άλλη φορά, ανέβηκα στο βουνό
και είχε κρεμάσει ένα άλλο σκυλί.
Έτρωγε ξύλο για αυτά.
Δεν του έκανε διαφορά. Ο Τζόι δεν έκλαιγε.
Την κοιτούσε και έλεγε "Θα το ξανακάνω".
Ξεσπούσαν πολλές φωτιές στο Μάριον.
Πολλά κτήρια που απλώς..
καίγονταν.
Στις εφημερίδες έγραφαν για ένα εμπρηστή στο Μάριον
και τελικά ήταν αυτός.
Από ό,τι μου είπαν, ήταν...
Εμένα μου άρεσαν τα γλυκά σαν παιδί.
Εκείνου η φωτιά.
Ο Τζόι με ρώτησε "Αν έκλεβες κάποιον, τι θα έκανες;"
Είπα "Δεν θα το έκανα. Θα έγραφα σ' ένα σημείωμα 'Δώστε μου τα λεφτά σας,
βάλτε τα σε μια χαρτοσακούλα'".
Αυτό έκανε.
Έγραψε σ' ένα σημείωμα "Αφήστε τα λεφτά σας σε μια χαρτοσακούλα".
Εκείνη δεν το έκανε, οπότε μπήκε και τη σκότωσε.
Δεν προκαλεί καμία έκπληξη...
που έκοψε τον λαιμό κάποιου.
Η κυρία ήταν καλή μαζί μου.
Κούρευα το γκαζόν την κάθε εβδομάδα,
καθάριζα το πεζοδρόμιο.
Με πλήρωνε, της έφερνα τα ψώνια από το μπακάλικο. Ήταν...
Ήταν σαν γιαγιά μου και...
όταν συνέβη αυτό, εγώ...
Δεν ήξερα τι να κάνω.
Την αγαπούσα, και το είχε κάνει ο αδερφός μου.
Οπότε...
είναι αρκετά δύσκολο όταν αφορά...
τον αδερφό σου και κάποιον τόσο αγαπητό.
ΚΕΝΤΡΟ ΜΑΡΙΟΝ
Με λένε Γουέιν Κράσαπ.
Είμαι συνταξιούχος αστυνομικός του Μάριον.
Μόλις καθορίσαμε τι έλειπε από την οικία
και ρωτήσαμε στη γειτονιά...
βρήκαμε το όνομα γρήγορα.
Ο Τζόι Μέρφι ήταν γνωστός στην αστυνομία της κομητείας Μάριον.
Πολλοί αστυνομικοί τον αποκαλούσαν "Πυρομανή Τζο"
Όταν ήταν μικρός, του άρεσε να παίζει με τη φωτιά.
Ήταν γνωστό ότι έβαζε φωτιά σε μικρά ζώα.
Έκανε μικροκλοπές.
Του άρεσε να μπλέκει.
Ο Τζόζεφ Μέρφι έμενε μερικά σπίτια πιο κάτω από την κυρία Πρέντμορ
και εξακριβώθηκε ότι της είχε γράψει ένα σημείωμα
τη μέρα πριν ανακαλυφθεί το πτώμα της.
Το σημείωμα έγραφε
"Άσε τα λεφτά έξω, αλλιώς θα σε σκοτώσω".
ΟΧΙ ΛΕΦΤΑ
ΟΧΙ ΖΩΗ
Αφού τα λεφτά δεν ήταν εκεί, πραγματοποίησε την απειλή του.
Έχω πολύ καιρό να τις δω αυτές.
Ακόμα τη βλέπω...
πεσμένη στο πάτωμα...
στο μυαλό μου.
Σου μένει αυτή η εικόνα για πάντα.
Ήταν ένα υπερβολικά αποτρόπαιο έγκλημα.
Δεν θεωρώ ότι της έκανε κακό κατά λάθος...
σε μια πράξη αιφνιδιασμού.
Είναι εμφανές ότι στάθηκε πίσω της.
Το κόψιμο στον λαιμό της ήταν τόσο βαθύ
που σχεδόν της έκοψε το κεφάλι.
Κρεμόταν από ένα πολύ μικρό κομμάτι.
Είχε ασκηθεί πολλή δύναμη.
Στέκεσαι πίσω από κάποιον, τραβάς το μαχαίρι,
τη γυρνάς και της κόβεις τον λαιμό.
ΟΙ ΕΝΟΡΚΟΙ ΕΚΡΙΝΑ ΟΜΟΦΩΝΑ ΤΟΝ ΜΕΡΦΙ ΕΝΟΧΟ
Η ΑΝΑΚΟΙΝΩΣΗ ΤΗΣ ΠΟΙΝΗΣ ΠΡΟΓΡΑΜΜΑΤΙΣΤΗΚΕ ΓΙΑ ΤΙΣ 14 ΣΕΠΤΕΜΒΡΙΟΥ 1987
Δεν μπορώ να πω ότι συμπόνεσα τον Τζο.
Μέσα στα χρόνια, πολλοί ασχολήθηκαν του,
μέσω υπηρεσιών ανηλίκων, για να τον αλλάξουν.
Να τον απομακρύνουν από εγκληματικές ενέργειες.
Ήθελαν να βοηθήσουν κι αυτόν και την οικογένεια.
Μπορείς να βοηθηθείς μόνο αν θέλεις.
ΚΟΛΟΜΠΟΥΣ, ΟΧΑΪΟ
ΟΙ ΕΝΟΡΚΟΙ ΕΠΡΕΠΕ ΝΑ ΑΠΟΦΑΣΙΣΟΥΝ ΑΝ Ο ΜΕΡΦΙ ΑΞΙΖΕ ΤΗ ΘΑΝΑΤΙΚΗ ΠΟΙΝΗ
ΜΙΑ ΠΟΙΝΗ ΠΟΥ ΑΠΕΥΘΥΝΕΤΑΙ "ΣΤΟΥΣ ΧΕΙΡΟΤΕΡΟΥΣ ΤΩΝ ΧΕΙΡΟΤΕΡΩΝ"
Λέγομαι Λίντα Ρίχτερ
και είμαι ειδική μετριασμού εδώ στην πολιτεία του Οχάιο.
Η δουλειά μου είναι να εξηγώ πώς το παρελθόν κάποιου
μπορεί να μετριάζει ένα φρικτό έγκλημα.
Για να δουν οι ένορκοι ότι αυτά τα άτομα έχουν θυματοποιηθεί
πολύ πριν θυματοποιήσουν άλλους.
Νομίζω ότι ο Τζόι προερχόταν από τα πιο εξαθλιωμένες
και συναισθηματικά στείρες οικογένειες που έχω συναντήσει ποτέ.
Η καθαριότητα του σπιτιού ήταν χάλια.
Κατσαρίδες, ζώα.
Κόπρανα ζώων.
Μύριζε.
Όλα αυτά στο Μάριον. Ήταν καλύτερα από εκεί που ήταν πριν.
Επειδή ξέραμε ότι η οικογένεια είχε ρίζες
ιστορικά στη νότια και κεντρική Βιρτζίνια
όπου το ποσοστό φτώχειας είναι μεγάλο.
Πήραμε αυτές τις φωτογραφίες γιατί ήθελα ο κόσμος να καταλάβει
ότι αυτό το σπίτι δεν ήταν τίποτα παραπάνω από μια καλύβα.
Μιλάμε για ένα επίπεδο φτώχειας που δεν έχω ξαναδεί στη ζωή μου.
Ο ψυχολόγος που συνεργάστηκε μαζί μας
θεώρησε ότι λόγω της οργής που εκδήλωνε ο Τζόι,
που έβαζε φωτιές και σκότωνε ζώα,
το πιο πιθανό ήταν να είχε κακοποιηθεί σεξουαλικά.
Αυτό ήταν το καύσιμο για μεγάλο ποσοστό της οργής που εκδηλώνεται
σε αυτούς του αυθόρμητους, μη-προσχεδιασμένους φόνους.
ΜΕΤΑ ΑΠΟ ΜΟΛΙΣ ΟΚΤΩ ΩΡΕΣ ΣΥΣΚΕΨΗΣ,
ΟΙ ΕΝΟΡΚΟΙ ΠΡΟΤΕΙΝΑΝ ΝΑ ΚΑΤΑΔΙΚΑΣΤΕΙ Ο ΤΖΟΖΕΦ ΜΕΡΦΙ ΣΕ ΘΑΝΑΤΟ
Καταρρακώθηκα όταν οι ένορκοι πρότειναν τη θανατική ποινή.
Δεν θεωρούσα ότι ο Τζόι ήταν ο χειρότερος των χειρότερων.
Πίστευα ότι έπρεπε να είναι στη φυλακή.
Αλλά θεωρούσα ότι αφαιρώντας του τη ζωή
απλώς τον θυματοποιούσε ακόμη μια φορά.
Παρότι διέπραξε ένα αποτρόπαιο έγκλημα.
Την πρώτη φορά που κακοποιήθηκα σεξουαλικά
ήταν από έναν μαύρο στην κομητεία Κλέι.
Έφτιαχνε αλκοόλ για τους κατοίκους της περιοχής.
Ήταν λαθροπαραγωγός.
Ο πατέρας μου τρελαινόταν να πηγαίνει εκεί, να μεθάει.
Μια μέρα με πήρε μαζί του.
Πήγαμε σε ένα λεωφορείο...
παρατημένο στην άκρη του δρόμου. Εκεί...
έμενε ο Αλ, που έφτιαχνε το αλκοόλ.
Ο πατέρας μου με έβαλε στο λεωφορείο και είπε ότι ήθελε αλκοόλ
κι ο Αλ είπε ότι δεν είχε.
Ο πατέρας μου είπε "Έχω τον γιο μου εδώ,
μπορείς να του κάνεις ό,τι θέλεις.
Απλώς δώσε μου μια κανάτα".
Έτσι...
Ο Αλ με πήγε στο πίσω μέρος, όπου υπήρχε ένα στρώμα
και με έγδυσε.
Δεν μου φάνηκε περίεργο.
Μετά γδύθηκε κι αυτός, με ξάπλωσε στο στρώμα
ανέβηκε πάνω μου και...
με βίασε πρωκτικά.
Εγώ φώναζα τον μπαμπά μου
"Βοήθεια, μπαμπά. Με πονάει, βοήθεια".
Εκείνος καθόταν σε μια καρέκλα, έπινε κι έκανε ότι δεν με άκουγε.
Μετά...
αφού έσκουξε σαν γουρούνι και σηκώθηκε από πάνω μου,
βγήκα απ' το λεωφορείο κι έτρεξα στο σπίτι γυμνός.
Ήταν περίπου 800 μέτρα απόσταση.
Μόλις έφτασα σπίτι, φώναξα "Μαμά, βοήθεια!"
Κι όταν έφτασα, εκείνη βγήκε στη βεράντα και είπε "Τι συμβαίνει;"
Κι εγώ είπα "Με πόνεσε".
Τότε, με έβαλε μέσα και με έδειρε,
γιατί νόμιζε ότι έπαιζα στο ρυάκι κι έβγαλα τα ρούχα μου
και κόπηκα σε γυαλιά που ήταν εκεί
και για αυτό είχα αίμα στον πισινό και στα πόδια μου.
Όταν έγινε αυτό, ήμουν έξι ετών.
Την έχω ξανακούσει αυτήν την ιστορία.
Και με στεναχωρεί όσο και την πρώτη φορά.
Δεν μπορώ να φανταστώ...
να αισθάνεσαι...
τόσο προδομένος κι αβοήθητος
από το μόνο άτομο που υποτίθεται ότι σε προστατεύει
σε αγαπά και σε κρατά ασφαλή.
Για λίγο αλκοόλ.
Όταν περνάς τέτοιο τραύμα ως παιδί...
η αίσθηση ασφάλειας,
η αίσθηση της σιγουριάς, η αίσθηση της ανθρωπιάς...
διαλύονται.
Δεν φαντάζομαι κάποιον...
σε τόσο μικρή ηλικία να βιώνει μια τόσο...
βίαιη πράξη
και μετά να έχει φυσιολογικές σχέσεις.
Ο κόσμος δεν είναι πια φυσιολογικός.
Είναι ένα εχθρικό και τρομακτικό μέρος.
Ο ΤΖΟΖΕΦ ΜΕΡΦΙ ΠΕΡΑΣΕ ΤΑ ΕΠΟΜΕΝΑ 24 ΧΡΟΝΙΑ ΣΤΗΝ ΠΤΕΡΥΓΑ ΘΑΝΑΤΟΠΟΙΝΙΤΩΝ
ΜΟΝΟΣ ΣΤΟ ΚΕΛΙ ΤΟΥ 23 ΩΡΕΣ ΤΗΝ ΗΜΕΡΑ
Είμαι η Κάθριν Σάντφορντ.
Είμαι συνήγορος υπεράσπισης στο τμήμα θανατικών ποινών
κι ασχολούμαι με εφέσεις πελατών.
ΑΦΟΤΟΥ ΕΙΧΕ ΧΑΣΕΙ ΟΛΕΣ ΤΙΣ ΔΙΚΑΣΤΙΚΕΣ ΕΦΕΣΕΙΣ,
Η ΚΑΘΡΙΝ ΣΑΝΤΦΟΡΝΤ ΑΝΕΛΑΒΕ ΤΗΝ ΥΠΟΘΕΣΗ ΤΟ 1997
ΤΖ. ΜΕΡΦΙ
Αυτά είναι πέντε από τα 15 κιβώτια που έχουμε, νομίζω.
Είναι μόνο για τον Τζόι.
Δεν έχω ξαναδεί τόσο φρικτό υπόβαθρο.
Όλα όσα πέρασε και...
Πόσο άθλια ήταν η όλη κατάσταση.
Δεν υπάρχει αμφιβολία ότι είχε διαπράξει τον φόνο.
Δεν επιδιώκαμε νέα δίκη.
Επιδιώκαμε νέα ποινή.
Πιστεύω ότι κάποιος με αυτό το παρελθόν
δεν μπορεί να κριθεί όμοια με κάποιον που δεν έχει το ίδιο παρελθόν.
Υπάρχει διαφορά.
ΤΟΝ ΦΕΒΡΟΥΑΡΙΟ ΤΟΥ 2011 ΟΡΙΣΤΗΚΕ ΗΜΕΡΟΜΗΝΙΑ ΕΚΤΕΛΕΣΗΣ ΤΟΥ ΤΖΟΖΕΦ ΜΕΡΦΙ
Η ΤΕΛΕΥΤΑΙΑ ΤΟΥ ΕΛΠΙΔΑ ΗΤΑΝ Η ΕΚΚΛΗΣΗ ΓΙΑ ΕΠΙΕΙΚΕΙΑ ΑΠΟ ΤΟΝ ΚΥΒΕΡΝΗΤΗ
Αρχίσαμε την υπόθεση επιείκειας
περίπου οκτώ με δέκα μήνες πριν από την ημερομηνία εκτέλεσης.
Θυμάμαι ότι σκεφτόμουν...
πως αν τον εκτελούσαν
δεν ήξερα αν θα μπορούσα να συνεχίσω τη δουλειά.
Θα ένιωθα ότι δεν υπάρχει δικαιοσύνη τελικά.
Εδώ είμαι εγώ με γυαλιά.
Ο Μπάντι με το καρό παντελόνι. Τζέρι τον λένε στ' αλήθεια.
Η Ντρίμα, ο Ντάρις,
ο Ντέιβιντ, η μαμά και ο Τζόι.
Η μαμά μας έδερνε με ζώνη ή βέργα.
Τη δεκαετία του '70,
όλοι έτσι τιμωρούνταν, φαντάζομαι.
Για να πάρεις το μάθημα σου.
Πολλά παιδιά...
δεν τιμωρούνταν και υπάρχει μεγάλη διαφορά στη συμπεριφορά τους
συγκριτικά με όσους τιμωρούνται
και τις πράξεις τους.
Όμως εκείνος, δεν ξέρω. Είναι...
Τον θυμάμαι να λέει ιστορίες.
Οι πιο πολλές δεν ήταν αληθινές,
αλλά υπήρχαν στοιχεία αλήθειας.
Ο μπαμπάς μου είπε ότι θα το κανόνιζε και με πήγε πίσω.
Με έδεσε σε κάτι ελατήρια.
Αφότου με έδεσε, έριξε βενζίνη στην πλάτη μου και μου έβαλε φωτιά.
Εγώ φώναζα σαν τρελός γιατί καιγόμουν.
Θυμάμαι τη φωτιά πάνω του.
Όλοι ήταν στο σαλόνι.
Αυτός ήταν στο υπνοδωμάτιο. Κανείς δεν τον έδεσε.
Μόνος του έβαλε φωτιά.
Δεν ήταν κανείς άλλος στο δωμάτιο.
Τρόμαξε τους πάντες.
Η μαμά τον πήγε στα επείγοντα.
Αλλά το θυμάμαι πεντακάθαρα.
Αυτό το λέει από τη δίκη.
Αυτή ήταν η άμυνά του...
για να γλιτώσει τον θάνατο.
Ο πατέρας μου με έβαλε στο λεωφορείο και είπε ότι ήθελε αλκοόλ
κι ο Αλ είπε ότι δεν είχε.
Ο πατέρας μου είπε "Έχω τον γιο μου εδώ, μπορείς να του κάνεις ό,τι θέλεις.
Απλώς δώσε μου μια κανάτα".
Δεν είχε καμία σχέση μ' εκείνον.
Ο μπαμπάς πήγε τον Ντάρις στο Τσάρλστον, όχι στον Αλ.
Και τον πούλησε σε ένα μπουρδέλο.
Τον άφησε εκεί.
Πήγε σπίτι.
Όμως ο Τζόι μπέρδεψε...
ότι ο μπαμπάς αντάλλαξε τον Ντάρις για κρασί ή ουίσκι
κι όχι αυτόν. Καταλάβατε τι λέω; Παίρνει δύο ιστορίες
και της συνδυάζει για να φανούν...
δικές του. Μα ο Ντάρις... Ο μπαμπάς τον πούλησε για λίγο ουίσκι.
Αν κάποια από αυτά ισχύουν...
νιώθω ακόμα χειρότερα...
για εκείνον.
Με στεναχωρεί. Είναι αδερφός μου. Τον αγαπώ.
Εγώ δεν θα μπορούσα να το χειριστώ.
Κι εγώ θα έβλαπτα κάποιον.
ΣΙΚΑΓΟ, ΙΛΙΝΟΪΣ
Λέγομαι Μάικλ Γκέλμπορτ. Είμαι κλινικός νευροψυχολόγος.
Ασχολήθηκα με την υπόθεση του Τζόι Μέρφι
γιατί η δικηγόρος του, Κάθι Σάντφορντ,
ήθελε να αξιολογηθεί το ποιος είναι, πώς λειτουργεί.
Ο Τζόι θα περάσει το τεστ. Φαίνεται αρκετά φυσιολογικός.
Αλλά σε επίπεδο κατανόησης λεπτομερειών,
πιο σύνθετων ζητημάτων...
αν βάλουμε 100 ανθρώπους από τον περισσότερο στον λιγότερο ευφυή,
θα βρισκόταν προς το τέλος.
Ακούγονται ιστορίες...
για τον πατέρα του,
ο οποίος φαίνεται πως ήταν σοβαρά αλκοολικός...
ότι δάνειζε τον Τζόι σε άλλους για να πάρει αλκοόλ ως αντάλλαγμα.
Όλα όσα είπε ο Τζόι δεν θα τα πιστέψω...
χωρίς καμία αμφιβολία.
Από την άλλη, υπάρχει μεγάλη συνοχή,
και ταιριάζει με τη συμπεριφορά του,
σε βαθμό που υποπτεύομαι ότι γενικά είναι ακριβείς.
Είμαι σίγουρος ότι η κακοποίηση με την οποία ταυτίζεται
είναι απολύτως ακριβής.
Είναι πολύ συνηθισμένο...
μέλη μιας οικογένειας...
να αναφέρουν άλλες ιστορίες.
Θα ήταν διαφορετικό...
αν ο αδερφός του έλεγε "Ο πατέρας μου δεν θα το έκανε ποτέ.
Δεν ήταν τέτοιος άνθρωπος".
Αλλά το γεγονός ότι λέει πως συνέβη, απλώς όχι στον Τζόι,
είναι σαν να επισημοποιεί ότι ο πατέρας του
είναι άνθρωπος που θα μπορούσε να το κάνει.
Ποιος ξέρεις αν συνέβη και στον Τζόι; Ποιος θα πει ότι δεν του συνέβη;
Τουλάχιστον ο αδερφός επιβεβαιώνει
ότι "Ο πατέρας θα έκανε κάτι τέτοιο".
Το θέμα δεν είναι αν λυπόμαστε το άτομο ή όχι.
Ίσως δεν είχε την ικανότητα, βάσει της ανατροφής του.
Ίσως δεν είχε τη δυνατότητα
να τα πάει καλύτερα.
Είμαι της άποψης ότι στη ζωή ερχόμαστε κενοί και...
η εκπαίδευση από τους γύρω μας
είναι πολύ σημαντική για την πορεία μας.
Δεν πρόκειται για ψυχοπαθή.
Δεν είναι κάποιος που σκοτώνει.
Πρόκειται για κάποιον που είναι επίσης θύμα από πολλές απόψεις.
Ξέρω ότι πολλοί θα πουν "Ναι, ήταν θύμα, μα δεν έπρεπε να σκοτώσει".
Δεν τον έκανε το περιβάλλον του να σκοτώσει κάποιον.
Δεν σημαίνει ότι όποιος έχει το ίδιο υπόβαθρο θα σκοτώσει κάποιον.
Μα είναι εξαιρετικά πιο πιθανό.
Έχουν λιγότερες ευκαιρίες να μείνουν μακριά από μπελάδες
ή να φερθούν κοινωνικά σωστά.
Είναι κοντά στον γκρεμό και κάποιοι απ' αυτούς θα πέσουν.
Εκείνος έπεσε.
ΜΟΛΙΣ ΤΕΛΕΙΩΣΕ ΤΗΝ ΑΞΙΟΛΟΓΗΣΗ Ο ΔΡ ΓΚΕΛΜΠΟΡΤ,
ΑΚΡΟΑΣΗ ΤΗΣ ΕΠΙΕΙΚΕΙΑΣ ΤΟΥ ΜΕΡΦΙ ΟΡΙΣΤΗΚΕ ΓΙΑ ΤΙΣ 15 ΣΕΠΤΕΜΒΡΙΟΥ 2011
Είχαμε όλο το υλικό έτοιμο για την ακρόαση της υπόθεσης.
Αλλά ποτέ δεν ξέρεις....
τι θα προτείνει η επιτροπή, τι θα κάνει ο κυβερνήτης.
Κάποια χρόνια πριν, είχα διαβάσει ένα άρθρο,
και η ανιψιά του θύματος έλεγε ότι δεν έχει μιλήσει με τον Τζόι.
Δεν ήξερε αν λυπόταν.
Οπότε σκέφτηκα "Πρέπει να τη βρούμε".
Εκείνη κι ο Τζόι συναντήθηκαν
για έναν διάλογο μεταξύ παραβάτη και οικογένειας θύματος.
Αν είχαμε μέλος της οικογένειας του θύματος
να λέει ότι δεν υποστήριζε την εκτέλεση του πελάτη μας,
θα ήταν πολύ σπουδαίο.
Οπότε ο ομοσπονδιακός συνήγορος
έστειλε κάποιον να μαγνητοσκοπήσει την κα Κάβανο.
Λάβαμε το βίντεο το βράδυ πριν από την ακρόαση της επιείκειας.
Όταν τον συνάντησα πρώτη φορά...
περίμενα έναν σκληρό εγκληματία.
Αλλά τότε, αφότου έμαθα για το παρελθόν του Τζόι....
και πόσο είχε κακοποιηθεί...
έφυγα νιώθοντας ότι το σύστημα μας τον έχει απογοητεύσει οικτρά.
Απογοήτευσε και τη θεία μου.
Όταν η κυρία Κάβανο συνάντησε τον Τζόι,
υποστήριζε ότι έπρεπε να εκτελεστεί.
Μα στη διάρκεια της συνάντησής τους...
άλλαξε γνώμη.
Θέλετε να εκτελεστεί ο Τζόι;
Όχι.
Γιατί όχι;
Νομίζω ότι είναι... Νομίζω ότι το έχει μετανιώσει.
Και νομίζω ότι κάπου θα μπορούσε να φανεί χρήσιμος.
Θέλω να μάθει η επιτροπή πόσο θυμωμένη είμαι με το σύστημα.
Και τι έκανε στην οικογένειά μου.
Και τι έκανε στο Τζόι και τη δική του.
Δεν πέρασε μόνο ο Τζόι 25 χρόνια στην πτέρυγα θανατοποινιτών.
Το ίδιο πέρασα εγώ και η οικογένεια μου.
Η συνάντηση με την Πεγκ Κάβανο, την ανιψιά του θύματος...
ήταν πολύ συναισθηματικά φορτισμένη.
ΔΕΚΑ ΕΒΔΟΜΑΔΕΣ ΜΕΤΑ ΑΠΟ ΤΗΝ ΠΡΩΤΗ ΣΥΝΕΝΤΕΥΞΗ,
Ο ΤΖΟΖΕΦ ΜΕΡΦΙ ΣΥΜΦΩΝΗΣΕ ΝΑ ΑΠΑΝΤΗΣΕΙ ΚΑΙ ΣΕ ΑΛΛΕΣ ΕΡΩΤΗΣΕΙΣ
Έβαλα τα κλάμματα και τα έβαλε κι εκείνη.
Είπε "Οι γονείς σου πρέπει να φυλακιστούν. Όχι εσύ".
Τότε, αγκαλιαστήκαμε
και ήταν μια αληθινή αγκαλιά γεμάτη αγάπη και συγχώρεση, και...
μας έκανε να κλάψουμε ακόμα παραπάνω.
Και...
έπαιξε ρόλο στο να βγω από την πτέρυγα θανατοποινιτών.
ΣΤΙΣ 26 ΣΕΠΤΕΜΒΡΙΟΥ 2011, Ο ΚΥΒΕΡΝΗΤΗΣ ΤΖΟΝ ΚΑΣΙΤΣ
ΜΕΙΩΣΕ ΤΗΝ ΘΑΝΑΤΙΚΗ ΠΟΙΝΗ ΤΟΥ ΜΕΡΦΙ ΣΕ ΙΣΟΒΙΑ ΧΩΡΙΣ ΑΝΑΣΤΟΛΗ
Διένυα στις τελευταίες 30 μέρες της ζωής μου.
Οπότε, είχα απομονωθεί από όλους.
Και...
ήρθε ο διευθυντής και μου είπε...
"Μέρφι, σου έχουμε κάτι".
Είπα "Εντάξει, τι;"
Είπε "Ο κυβερνήτης σού έδωσε επιείκεια".
Και...
Ήθελα να πέσω κάτω και...
να αρχίσω να κλαίω. Είπε "Μέρφι, δεν θέλω αγκαλιά".
Είπα "Εντάξει".
Μετά, με ρώτησε...
αν ήθελα να πάρω τη δικηγόρο μου, και είπα "Πρέπει".
Από ό,τι ακουγόταν,
το γραφείο του δημόσιου συνήγορου στο Οχάιο ήταν γεμάτο κόσμο,
Όλοι γιόρταζαν.
Είπε "Τα καταφέραμε τελικά. Άξιζε να παλέψουμε".
Ήταν συγκινητικό και για εκείνη και για μένα
γιατί δούλεψε σκληρά για να αλλάξει η θανατική ποινή.
Ήταν πολύ συγκινητικό που τελικά κάποιος νοιαζόταν.
Ο ΜΕΡΦΙ ΜΕΤΑΦΕΡΘΗΚΕ ΑΠΟ ΤΗΝ ΠΤΕΡΥΓΑ ΘΑΝΑΤΟΠΟΙΝΙΤΩΝ ΣΤΟΝ ΓΕΝΙΚΟ ΠΛΗΘΥΣΜΟ
ΣΤΟ ΣΩΦΡΟΝΙΣΤΙΚΟ ΙΔΡΥΜΑ ΡΙΤΣΛΑΝΤ
Συχνά, διασχίζω τους διαδρόμους της αυλής,
κοιτάω τον ουρανό, περπατώ στο γρασίδι
και ευχαριστώ το Θεό που είμαι ζωντανός και...
που υπάρχει τρόπος να κάνω τη διαφορά.
Τώρα έχω ζωή.
Έτσι, με αυτήν την ευκαιρία που μου δόθηκε κάνω ό,τι περνάει από το χέρι μου
για να φροντίσω να μετράει
και να κάνω κάτι εποικοδομητικό, με νόημα.
Πιάνω φιλίες με κρατούμενους, κατανοώ τα προβλήματά τους και...
προσπαθώ να βοηθήσω.
Γεια, Νταφ.
Είναι η γάτα μας, ο Νταφ.
Παρατσούκλι από την ταινία Τελευταία Έξοδος: Ρίτα Χέιγουορθ.
Είναι η γάτα μας.
Τον σώσαμε όταν ήταν τεσσάρων ημερών, σχεδόν παγωμένος.
Και του αρέσει να κάθεται στους ώμους.
Πολλοί...
διώχνουν το στρες και τον θυμό όταν παίζουν μαζί του
κι αλληλεπιδρούν μαζί του και...
Είναι απλώς...
παρήγορο να παίζεις με μια γάτα
ή να τον βλέπεις έξω...
να παίζει στο γκαζόν και να κυνηγάει πουλιά.
Αν βγω ποτέ από τη φυλακή, θα είναι θέλημα Θεού,
κάτι που θα ήθελε εκείνος.
Αλλά, εγώ προσωπικά
είμαι χαρούμενος...
που περνάω τη ζωή μου στη φυλακή,
επειδή έχω προσαρμοστεί εδώ.
Αποδέχομαι αυτήν την ποινή.
Και είμαι εντάξει.
Υποτιτλισμός: Μαριάννα Κοτζιά